ועדת הכלכלה, כנסת 25, פרוטוקול מספר 176, 2023-07-11 00:00

דן אילוז: שלום לכולם

דן אילוז:  אנחנו פותחים את הישיבה

דן אילוז:  על סדר היום: הצעת חוק לתיקון פקודת התעבורה (סימון מקום חניה לרכב חשמלי), של חבר הכנסת מלול

דן אילוז:  נתחיל בהצגת הצעת החוק

ארז מלול: אדבר ממש בקצרה על הצעת החוק כי בטח כולם עברו עליה

ארז מלול:  הצעת החוק מדברת על הענקת סמכויות לרשויות מקומיות, ואולי גם לא לרשויות, לסמן אזורים שונים לחניה בטעינה חשמלית

ארז מלול:  מה שקורה, ונתקלתי בזה בפועל, וגם קיבלתי פניות, שרכישת הרכבים החשמליים עלתה באלפי אחוזים במדינה, ולדעתי, זה דבר ירוק, והוא מבורך, אלא שהמדינה עדיין לא ערוכה מספיק מבחינת טעינה חשמלית

ארז מלול:  מה שקורה זה שאדם שצריך להטעין את הרכב באמצע נסיעה או בנסיעה מרוחקת, מגיע לטעינה והוא רואה שרכב רגיל, המוטען בדלק, חונה בטעינה, והוא יכול לחכות גם כמה שעות עד שמקום החניה יתפנה

ארז מלול:  יכול להיות גם מצב שבעל רכב, שסיים כבר את הטעינה, נמצא במשרדו, אבל הרכב שלו נמצא עדיין שם

ארז מלול:  כך יוצא שהאזרח הירוק סובל

ארז מלול:  אנחנו באנו לתקן בחוק הזה שזה יהיה, להבדיל, כמו חניה של נכה או חניה מוגבלת אחרת, ושיהיה סימון לחניה שהיא רק לטעינה חשמלית

ארז מלול:  כמו כן, שתהיה אכיפה מינהלית בדרך של קנס, כמו באדום-לבן, לרכב שחונה שם למרות שהוא אינו צריך טעינה

ארז מלול:  תודה רבה

דן אילוז: תודה רבה

דן אילוז:  אני מבין שיש למשרדי הממשלה הרבה הערות, ולכן נתחיל אחד-אחד

דן אילוז:  אני כן אגיד שזהו דיון ראשון, לא נעשה הצבעה היום

ארז מלול: אם אפשר, כן

ארז מלול:  בוא, נתקדם לפי העניין

דן אילוז: בסדר

דן אילוז:  נציגי משרד התחבורה, בבקשה

דוד מור: עו"ד דוד טמיר, הלשכה המשפטית במשרד התחבורה

דוד מור:  כבוד היושב-ראש, נעים מאוד

דוד מור:  ראשית, אנחנו תומכים, כמובן, בכיוון של הצעת החוק

דוד מור:  אנחנו רק מבקשים להפנות את תשומת הלב לכך שבהחלטת הממשלה 542, שהתקבלה בממשלה הקודמת, משרד התחבורה, למעשה, הונחה לקדם תיקון תקנות שישיג בדיוק את התוצאה אליה מכוון חבר הכנסת מלול בהצעתו

דוד מור:  תיקון כזה אכן מקודם במשרד התחבורה, ונמצא היום בשלבים של גיבוש נוסח

דוד מור:  זה לקח לנו קצת זמן

דוד מור:  הנושא הוא קצת יותר מורכב מכפי שזה נראה למתבונן מבחוץ

דוד מור:  נפרט כאן חלק מהקשיים שהתעוררו: ראשית, אנחנו חושבים שהדבר הנכון לעשות את התיקון הזה זה כשיש הסמכה לשר התחבורה לעגן אותו בתקנות, להתקין אותו במסגרת תקנות התעבורה, ולו מהטעם שמדובר בשוק שהולך ומתפתח, וטכנולוגיה שהולכת ומשתנה

דוד מור:  אנחנו חושבים שחשוב שההסדר שייקבע, יהיה הסדר שמאפשר גמישות ותיקון במצב של טכנולוגיה שמשתנה

דוד מור:  למעשה, עמדות הטעינה הולכות ונפרסות מכוחן של החלטות ממשלה

דוד מור:  בחוק ההסדרים הקודם, למשל, משרד האנרגיה קיבל מטלה - למיטב זכרוני, היא מתוקצבת ב-60 מיליון שקל, ונמצא כאן נציג משרד האנרגיה - להגדיל את פריסתן של עמדות הטעינה

דוד מור:  עמדות הטעינה הולכות ומשתכללות ככל שעובר הזמן

דוד מור:  אנחנו חושבים שההסדר, שייקבע בחקיקה, חייב להיות גמיש באופן כזה שיאפשר לתקן אותו ככל שיידרש עם התקדמות הטכנולוגיה – זו העמדה הבסיסית

דוד מור:  ברשות היושב-ראש, אני אפנה עכשיו למספר קשיים שאנחנו רואים בנוסח הצעת החוק

דן אילוז: אני רוצה שמישהו יסביר לי מה המצב הקיים

דן אילוז:  אם רשות מקומית רוצה לייעד מקומות חניה לרכב חשמלי, היא לא יכולה לעשות זאת כרגע? היא יכולה

אלה פונאמרוב: אלה פונאמרוב, אני מהאגף המקצועי במשרד התחבורה

אלה פונאמרוב:  גם עכשיו ניתן לעשות אכיפה במקומות חניה המיועדים לעמידה לרכב לשם טעינה

אלה פונאמרוב:  כי בלוח התמרורים נמצאים התמרורים המאושרים, כי זה חוק הודעות תעבורה, שמגדירים מקום חניה וגם רכב שעומד בטעינה

אלה פונאמרוב:  גם עכשיו, וגם היום, ניתן לעשות אכיפה, וניתן לעשות איסור לבצע אכיפה במקומות בהם לא יוכל לעמוד רכב שהוא לא רכב חשמלי

ארז מלול: זה רק ניתן

ארז מלול:  הרשות לא חייבת, אלא אם היא רוצה

אלה פונאמרוב: לא, לא

אלה פונאמרוב:  זה מחייב

אלה פונאמרוב:  התמרורים - - -     

ארז מלול: במילים אחרות, לחייב את הרשויות

דן אילוז: לא

דן אילוז:  אבל גם בחוק שלך כתוב "רשאית"

דן אילוז:  זה לא מחייב

ארז מלול: אז אדרבה

אלה פונאמרוב: אני רק רוצה לחדד שגם היום ניתן לעשות אכיפה במקומות שמופיעים התמרורים שמגדירים שזו חניה לרכב חשמלי שעומד בטעינה

אלה פונאמרוב:  זה לא משהו ש - - -     

ארז מלול: לא, היא רשאית לסמן את המקום

ארז מלול:  היא רשאית לייחד מקום, היא לא חייבת לייחד מקום לטעינה

ארז מלול:  אני לא יכול לחייב רשויות לשים טענות – זה לא

ארז מלול:  הבנת מה המשמעות?     

דן אילוז: לא

דן אילוז:  אני מנסה להבין בין מה שאתה אומר לבין מה שהיא אומרת

ארז מלול: אגיד לך

ארז מלול:  ברגע שאין טעינה, אני לא מחייב את הרשות לשים עמדות טעינה

ארז מלול:  אבל ברגע שיש עמדות טעינה, לחייב את הרשות כן לשים את זה

ארז מלול:  "לסמן מקום

ארז מלול:  בחנייתו ל

ארז מלול: " – המשמעות פה באמת קצת לא ברורה פה

ארז מלול:  אני לא יכול לחייב את הרשויות לשים עשר עמדות טעינה עם חניה ייחודית לזה, עם אכיפה

ארז מלול:  אבל אחרי שהן כבר ייחדו מקומות לחניה, הן חייבות, בד בבד, לתת אכיפה מינהלית

דוד מור: אוסיף עוד הבהרה לדברי אלה

דוד מור:  להבנתנו, כדי שניתן יהיה לקבוע את הקנסות, ולגבות קנסות בגין עמידה של רכב במקום שאסור לו לעמוד ליד עמדות טעינה של רכב חשמלי, אנחנו צריכים לעשות את התיקון שאנחנו עושים אותו

ארז מלול: הבעיה היא שהתקנות וזה ייקחו עוד שנתיים-שלוש, ובינתיים הציבור סובל

ארז מלול:  יש את המחלוקת המשפטיות, יש את ייעוץ וחקיקה במשרד המשפטים

ארז מלול:  הרי כל דבר אפשר לעשות בתקנות ויש חוקים פרטיים

ארז מלול:  הבעיה - הייתי עובד במשרד לשירותי דת שש שנים, וניסיתי לנסח תקנות, ועד היום הן עומדות בשולחן שלי

ארז מלול:  חוק פרטי הוא יותר אפקטיבי

ארז מלול:  הוא יותר מהיר

ארז מלול:  לגבי תקנות - יש את כל הייעוץ וחקיקה, והשלכות

ארז מלול:  והינה, אתה רואה כמה זמן

ארז מלול:  כמה זמן זה לוקח לכם?      

דוד מור: אנחנו מקדמים את זה מאז ההסדרים

דוד מור:  זה היה באוגוסט 22

ארז מלול: אוגוסט 22', וזה כתקנות

ארז מלול:  אני אומר לך שזה יהיה באוגוסט 23'

ארז מלול:  בוא, תקנות זה - - -      

דן אילוז: אתה אופטימי כי אוגוסט 23' זה עוד שבועיים

דן אילוז:  הבנו את הכוונה

קריאה: אני אשמח שזה יהיה 24'

אילת פלדמן: אילת פלדמן, משרד המשפטים

אילת פלדמן:  אני חייבת להתייחס

דן אילוז: רגע

דן אילוז:  אמרת שיש לך רשימה של דברים אחרים שאתה רוצה להתייחס אליהם

אילת פלדמן: נכון, אבל אני רק רוצה להתייחס לעניין של ההשלכות המשפטיות וייעוץ וחקיקה שבוחנים דברים

אילת פלדמן:  השלכות משפטיות צריכות להיבחן בכל מקרה

אילת פלדמן:  גם כשאנחנו בחקיקה פרטית, השלכות משפטיות, אכפתיות, וכו'

ארז מלול: אבל יש את יושב-ראש הוועדה שמגביל

ארז מלול:  זה ההבדל של השופט סולברג בין נבחרי ציבור לפקידות

ארז מלול:  למה הוא אומר שצריכים לבטל את עילת הסבירות בנבחרי ציבור או לצמצם? כי הפקיד יוצא לפנסיה עוד 20,30, 40 שנה, ואין לו דחף

ארז מלול:  אם יושב-ראש הוועדה לא מקדם את זה, ויש לחץ ציבורי, אז הוא ייתן את הדין על זה בקלפי

ארז מלול:  זה ההבדל בינינו

ארז מלול:  זה בגדול, זה באוביטר

אילת פלדמן: אני מעדיפה לא להתייחס לסוגיות האלה

אילת פלדמן:  אני לא אתייחס לסוגיה הזו, אבל כן חשוב לי לומר, כיוון שהשתמעה פה איזושהי טענה כלפי מחלקת ייעוץ וחקיקה במשרד המשפטים, התקנות האלה - - -      

ארז מלול: לא, אין

ארז מלול:  באים אליכם, אתם עמוסים

אילת פלדמן: התקנות האלה עדיין לא הובאו בפנינו

ארז מלול: חס וחלילה, אתם עושים עבודת קודש

ארז מלול:  אבל יש תקנות מכל משרדי הממשלה, והלחץ אצלכם ופקקים וחסמים, ופינג-פונג

ארז מלול:  אני לא מאשים אף אחד, אני רק אומר שזה יהיה יותר אפקטיבי אם זה יהיה הצעת חוק

אילת פלדמן: נכון, אבל כשאנחנו בודקים - - -     

דן אילוז: ברור שגם פה נשמע את כל הפרטים המקצועיים

אברהם בצלאל: עד אתמול הייתי עם רכב חשמלי, ואני יכול להגיד לכם דבר אחד

אברהם בצלאל:  קרה לי לא פעם, ולא פעמים, ולא שלוש, שהגעתי לכביש 6, למשל, וחנו שם אנשים שהם לא בעלי רכבים חשמליים

אברהם בצלאל:  את אומרת שיש אכיפה, אבל מי יזמין עכשיו את המשטרה? בסוף היום צריך לדאוג לכך שהאזרח יידע יותר, שיהיה בצורה יותר שהמקום הזה הוא מקום טעינה לרכבים חשמליים, וצריך שתהיה גם אכיפה בדבר הזה

ארז מלול: כמו אדום-לבן

אברהם בצלאל: אני חושב שההצעה הזו של ידידי חבר הכנסת ארז מלול היא הצעה חשובה, וצריך לקדם את זה

אברהם בצלאל:  אני לא מצליח להבין

אברהם בצלאל:  זה לא דיון ראשון שאני נמצא פה, ובכל דיון מסבירים בכל מיני סיבות למה לא, או את זה אנחנו עושים כבר, ואת זה אנחנו כבר בדרך לעשות, אל תתערבו לנו פה

אברהם בצלאל:  חברים, הצעה פשוטה

דן אילוז: אתה פספסת

דן אילוז:  בהתחלה הם אמרו שהם בעד בגדול

אברהם בצלאל: אני אומר, הצעה פשוטה, נכונה, חשובה, והיא צריכה להיות כאן ועכשיו, זהו

ארז מלול: אדרבה, אם אתם רוצים להוסיף או להוריד מילה - בשביל זה הדיון

ארז מלול:  אבל לא מקובל לחכות לתקנות

אילת פלדמן: נחזיר את השרביט למשרד התחבורה, ואתייחס לגופו בהמשך

דן אילוז: כן

דן אילוז:  בואו נעשה את זה מסודר

דן אילוז:  משרד התחבורה

דוד מור: ברשותך, אני רק רוצה להפנות למורכבויות שיש גם בהצעת החוק הנוכחית

דוד מור:  למשל, הגדרת רכב חשמלי

דוד מור:  למעשה, היא הגדרה שמופיעה כבר היום בתקנות התעבורה

דוד מור:  אבל ברגע שאנחנו אוכפים אותה להגדרה בחקיקה ראשית, אז לפי הבדיקה הראשונית שלנו, זו הגדרה שלא מופיעה עד היום בחקיקה ראשית

דוד מור:  זו הגדרה שעוד מחייבת בחינות מכיוון שיש לה הרבה מאוד משמעויות על חיקוקים אחרים

דוד מור:  ברגע שאנחנו מגדירים את ההגדרה כמו שהיא בחקיקה ראשית, זה מייצר לנו אתגרים מול חקיקה אחרת

דוד מור:  זה דבר שאנחנו חייבים לבדוק אותו

ארז מלול: איך הגדרתם בתקנות רכב חשמלי?     

דוד מור: זו ההגדרה של רכב חשמלי בתקנות התעבורה, כשזה מיועד לשימוש מאוד ספציפי

ארז מלול: גם פה רק לחניה

דוד מור: אבל אחריי ידבר נציג משרד האנרגיה שיספר לך על רכבי מימן, שנמצאים היום בניסוי בישראל

דוד מור:  רכבי מימן גם פועלים על ידי מנוע חשמלי, למשל, והם לא רלוונטיים בכלל לאירוע הזה

דוד מור:  אנחנו צריכים לראות

ארז מלול: אז תוסיף: רכב חשמלי או הזקוק לטעינה

אברהם בצלאל: למעט רכבי מימן - - -     

דוד מור: כן, אבל, בסופו של דבר, זה מחזיר אותי להערה המקורית שלנו

דוד מור:  יש כאן נושא עם חדשנות טכנולוגית שהולכת ומתפתחת

דוד מור:  הקיבוע שלו בחקיקה ראשית יוצר הסדר שהוא מאוד מאוד קשה אחר כך לתיקון ולשינוי

דוד מור:  ולכן, אנחנו חושבים שהמקום הנכון לנושא הזה זה בהתקנת תקנות

ארז מלול: היא הנותנת

ארז מלול:  תקנות הכי קל לשנות

ארז מלול:  שר חדש בא, ופתאום לא בא לו על הרכבים החשמליים

ארז מלול:  הוא מייצג ערכים שהם הפוך מירוק, והוא משנה את התקנות

ארז מלול:  חוק קשה לשנות

ארז מלול:  אדרבה, אתה ענית למה צריך בחקיקה

דוד מור: ולכן, סופר חשוב שחוק שנכנס לספר החוקים של מדינת ישראל יאפשר בחינה מכל הזוויות והקשיים שאותם אנחנו מעלים פה

דוד מור:  קושי נוסף שאנחנו מתייחסים אליו - - -     

דן אילוז: דיברת על רכב חשמלי

דן אילוז:  מה הקשיים הנוספים?     

דוד מור: אני אומר שלגבי עיגון בחקיקה ראשית הגדרה של רכב חשמלי כמו שהיא – אנחנו חושבים שזה מחייב עדיין בחינה מול השימושים שיש להגדרה הזו או לדומותיה בחיקוקים אחרים או בחקיקת משנה אחרת כדי לראות את ההשפעות הצולבות של הנושא הזה

דוד מור:  נושא נוסף, התיקון, כפי שהוא מוצג כרגע, מתייחס אך ורק למעשה לשטחים ציבוריים, כאשר אנחנו יודעים, ואם אדוני עשה שימוש ברכבים חשמליים, שחלק גדול מעמדות הטעינה נמצאות כיום בכלל בשטחים שהם לא שטחים ציבוריים

דוד מור:  למשל, קניונים, חניונים כאלו ואחרים בבעלות פרטית

דוד מור:  לכן, להבנתנו, התיקון הזה כלל לא יחול ביחס למקומות לעמדות טעינה שנמצאות - - -     

ארז מלול: לא, כמו חנית נכים באותם שטחים שאין על זה

ארז מלול:  מה עושים? הנהלת הקניין שמה מדבקת

דוד מור: זה מחייב תיקון אחר לפקודה

ארז מלול: על שטחים ציבורים

ארז מלול:  זה לא קושי

ארז מלול:  יש חוק חנית נכים שמדבר על שטחים ציבוריים - אותו דבר

ארז מלול:  ועל שטחים - - -, זה לא מדבר

ארז מלול:  אני לא מבין מה ההבדל

ארז מלול:  לא חייבים לדבר על כל השטחים

דוד מור: בסופו של דבר, ההבדל הוא מקור הסמכות וההסמכה

דוד מור:  נכון להיום, התיקון שהציע אדוני מתייחס אך ורק  לשטחים הציבוריים

דוד מור:  לכן, כדי להחיל את מה שמבקש אדוני לעשות גם על עמדות טעינה שנמצאות בשטחים פרטיים, אנחנו צריכים לעשות תיקון של סעיף נוסף לפקודת התעבורה

דוד מור:  לדעתנו, זה חלק ממסגרת התיאום שנכון שההצעה הזו תעבור

דוד מור:  בהקשר הזה אני רק מבקש להזכיר את החלטת השרים

ארז מלול: אדוני, אז מה אתה מציע? שיוסיפו שגם בשטחים פרטיים?     

דן אילוז: הוא רוצה להרחיב את החוק שלך, הוא לא רוצה לצמצם

ארז מלול: כן, להרחיב

דוד מור: למעשה, אנחנו חושבים, וזה כרגע ברמה ראשונית כי אנחנו בתחילת בחינת הנושא, שאנחנו נצטרך להחיל על הנושא הזה הסדר דומה להסדר שהוחל ביחס להסדרים של סימוני חניה לנכים כדי לאפשר אכיפה של האיסור שאדוני מבקש לקבע גם בשטחים מעין ציבוריים מהסוג הזה

ארז מלול: מעין ציבוריים, לא פרטיים

דוד מור: אבל זו מורכבות

דוד מור:  זה לא נכנס בגדר התיקון שמוצע כרגע על שולחן הוועדה, וזה מחייב בירור נוסף

דוד מור:  אני רוצה גם להפנות להחלטת ועדת שרים לחקיקה, שלמעשה אישרה את התמיכה בקריאה הטרומית של הצעת החוק, בכפוף לקידומה בתיאום עם משרדי הפנים והביטחון הלאומי, הסכמת משרדי המשפטים, התחבורה ובטיחות בדרכים, וקבעה כי הצעת החוק תוחזר לדיון בוועדת השרים לענייני חקיקה לפני הקריאה הראשונה

דוד מור:  אנחנו חושבים שהתיאומים האלה הם תיאומים מאוד משמעותיים מאחר ויש כאן גם היבטים של אכיפה, בעיקר על ידי פקחים של רשויות מקומיות, אבל סמכויות אכיפה גם למשטרת ישראל

דן אילוז: אנחנו מסכימים

דן אילוז:  אנחנו נשמע גם את המשרדים האחרים, אבל אתה העלית שתי נקודות בעייתיות

דן אילוז:  השאלה היא כמה זמן אתם צופים שייקח לכם

דן אילוז:  כי הוא אומר משהו נכון

דן אילוז:  אפשר להגיד: יש בעיה, ובעוד שלוש שנים אנחנו נדבר על זה

דוד מור: כבוד היושב-ראש, אני חושב שבמסגרת התיאום שאדוני מחויב בו, בהתאם להחלטת ועדת שרים לחקיקה, אנחנו נדע להגיע גם ללוחות זמנים או לפתרון

דן אילוז: מה ההערכה שלכם? כי אפשר להגיד תיאום, ואפשר להגיד מסמוס

דן אילוז:  בוא נדאג שזה תיאום ולא מסמוס

דוד מור: ראשית, אנחנו פועלים מכוח החלטת ממשלה בנושא

דוד מור:  אין כאן כוונה למסמס

דוד מור:  זה מאמץ ממשלתי

ארז מלול: אדוני יכול לקבוע לוחות זמנים, צפי? לא מתחייב

דן אילוז: צפי ללוחות זמנים

דן אילוז:  אתה לא מתחייב

דוד מור: אני לא יודע להגיד לוחות זמנים, אבל אני חושב שבמסגרת תיאום שיהיה מול אדוני, אלו דברים שכן אפשר יהיה להגיע אליהם, ולעשות את חלוקת העבודה בין התיאום הנדרש מול משרדי הממשלה לבין הצעתו של אדוני

ארז מלול: כי השרה שלך מאוד תומכת בחוק, אנחנו יודעים את זה

דוד מור: אנחנו מכירים, וזו עמדתנו

דוד מור:  אני מבקש להוסיף הערה אחת למורכבויות המקצועיות של הנושא הזה

דוד מור:  למעשה, כבוד היושב-ראש, האיסור עצמו, שבוטא על ידי חבר הכנסת מלול, מתייחס רק לרכב שאינו חשמלי יעמוד במקום שמיועד לחניה או לעמדת טעינה של רכב חשמלי

אברהם בצלאל: הוא לא טוען, הוא חונה ועומד שם

אברהם בצלאל:   הוא רכב חשמלי שחונה יומיים

אברהם בצלאל:  זה גם קורה

ארז מלול: האם ראית את חוות הדעת של השלטון המקומי? הוא הביא פתרון של חניה עד שלוש שעות

ארז מלול:  קביעת הוראת שעה – עד שלוש שעות אפשר לחנות ברכב זה

אברהם בצלאל: איך תדע מתי הוא נכנס?     

דן אילוז: זו טכנולוגיה

דן אילוז:  דווקא במקומות מסוימים בירושלים עושים חניה לחצי שעה

דן אילוז:  לא מדובר ברכב חשמלי אלא ברכב כללי

דוד מור: בכל מקרה, אנחנו חושבים שהאיסור עצמו, כפי שהוא מנוסח כאן, הוא איסור שנותן מענה אומנם לחלק משמעותי מהבעיה, כי הוא פותר את ההתייחסות ל-90% ומשהו מכלי הרכב הקיימים, ועדיין הוא מאפשר את הבעיה שנגזרת מהבעיה הזו

ארז מלול: כתוב שאסור לחנות

ארז מלול:  זה ישפיע, למרות שלא תהיה תגובה של קנס, גם על רכבים חשמליים

ארז מלול:  הוא רואה ש - - -

ארז מלול:  אתה מבין? אי-אפשר להקיף הכול

דוד מור: ולכן, אנחנו חוזרים לאמירה המקורית שכשאתה מתקן תיקון כזה בחקיקה ראשית, אתה מקבע מצב, ואנחנו חושבים שהקיבוע המוצע בתיקון הזה הוא - - -     

ארז מלול: האם יש לך הצעה לפתור את זה?      

דוד מור: יש לנו הצעה לפתור זאת

דוד מור:  נמצא כאן נציג משרד האנרגיה

דוד מור:  הוא יוכל לדבר על הסטטוס של עמדות הטעינה, והוא יוכל גם להתייחס לנושא - - -     

ארז מלול: לא, על עצם החניה של רכב חשמלי שחונה אחרי שהוא נטען

דן אילוז: משרד האנרגיה, בבקשה

נחום יהושע: כן, יש לנו

נחום יהושע:  נרצה להתייחס

נחום יהושע:  כבוד היושב-ראש, נחום יהושע, ראש אגף תחבורה נקיה במשרד האנרגיה

נחום יהושע:  אנחנו אגף חדש, שהוקם כדי לתמוך בכל סוגיית תשתיות הרכב החשמלי

ארז מלול: סליחה שאני קוטע אותך

ארז מלול:  תודה לידידי אברהם בצלאל, יושב-ראש הוועדה לצמצום פערים, שפינה את זמנו כדי להגיע לפה

ארז מלול:  וגם לחבר הכנסת סימון, חבר הוועדה לביטחון לאומי

דן אילוז: עושים ישיבת סיעת ש"ס - - -     

ארז מלול: לא, זה חוק חברתי

ארז מלול:  כולנו חברתיים

ארז מלול:  אני חייב לציין לפרוטוקול שלא ביקשתי מהם להגיע, והם הגיעו

נחום יהושע: קודם כול, אנחנו תומכים בקידום הנושא בחקיקה בהקדם האפשרי

נחום יהושע:  זה חקיקה או הסדרה מאוד מאוד נדרשת

נחום יהושע:  אבל אני מצטרף לעמיתי ממשרד התחבורה באמירה יש פה כמה וכמה וכמה סוגיות שמחייב שיקבלו התייחסות

נחום יהושע:  קודם כול, מה שנאמר פה לעניין ההגדרה של רכב שנמצא בזמן טעינה

נחום יהושע:  זה נכון שמשאב הטעינה הוא משאב בחוסר

נחום יהושע:  זאת אומרת, יש מעט מדי עמדות טעינה ברחבי ישראל, ואנחנו לא רוצים שעמדת טעינה תהיה תפוסה גם על ידי רכב חשמלי שחונה יומיים

נחום יהושע:  מצד שני, אנחנו אומרים: אם הוא טוען עכשיו, סיים את הטעינה, וחמש דקות לאחר שהוא סיים את הטעינה יצא מהחניה, או אפילו עוד לא הספיק לצאת מהחניה, וכבר הגיע פקח ונתן לו דוח

נחום יהושע:  זאת אומרת, יש פה סוגיה, שצריך לתת עליה את הדעת של לתת  לו כמה זמן לצאת מהחניה – איזה 20 דקות

אברהם בצלאל: לדוגמה, לאחד מהיועצים שלי יש גם רכב חשמלי

אברהם בצלאל:  תחשבו שהוא מטעין את זה פה, בבית המשפט העליון, והוא רואה באפליקציה שהסתיימה הטעינה, ולוקח לו עשר דקות להגיע

אברהם בצלאל:  בעשר הדקות האלו הוא יקבל את הדוח

ארז מלול: בדיוק

נחום יהושע: נכון, אבל אז פה צריך לחשוב על סוגיית האכיפה

נחום יהושע:  על הכול חשבנו, ונביא את הפתרונות

נחום יהושע:  לגבי סוגיית האכיפה – אנחנו צריכים שהפקח יידע האם הרכב טוען או לא טוען

נחום יהושע:  הוא יודע להגיד האם הרכב טוען או לא טוען, אבל קשה לו יותר להגיד כמה זמן אחרי

נחום יהושע:  זאת אומרת, פה צריך איזשהו פתרון טכנולוגי שייתן להם את החיווי לגבי מתי הסתיימה הטעינה, ואם זה, נניח, 20 דקות אחרי

נחום יהושע:  צריך לעשות פה גם הבחנה בין עמדות מהירות לעמדות איטיות

נחום יהושע:  יש אנשים שאין להם עמדת טעינה בבית, ולכן הם שמים את הרכב שלהם בלילה

נחום יהושע:  הוא מפסיק לטעון בלילה, בשלוש או ארבע לפנות בוקר

נחום יהושע:  אדוני, אני מקווה שאתה לא מצפה שהוא יבוא בשלוש לפנות בוקר להוציא את הרכב

נחום יהושע:  לכן, צריך לתת לו איזשהו מרווח יותר גדול

נחום יהושע:  אלו באמת הסוגיות, ויש עוד ועוד סוגיות כאלו, ועם פתרונות מהסוג הזה

נחום יהושע:    אחד הדברים החשובים זה היכולת להרחיב את מה שאתה מציע כאן לעניין סמכות האכיפה - שניתן יהיה לאכוף גם במרחב הסמי ציבורי

נחום יהושע:  סמי ציבורי, קניונים

נחום יהושע:  זאת אומרת, מקרקעין פרטי

נחום יהושע:  אבל העמדה היא ציבורית

נחום יהושע:  זאת אומרת, העמדה עצמה היא למעשה כמו שיש תחנת דלק

ארז מלול: לא חניה פרטית

נחום יהושע: בדיוק, זה לא חניה פרטית

נחום יהושע:  זו לא עמדת הטעינה שלי או עמדת הטעינה של בעל החברה שרוצה להטעין רק לעובדיו

נחום יהושע:  זו עמדה טעינה ציבורית שהיא לכל דכפין, כמו תחנת דלק ציבורית ותחנת דלק פרטית, שיש הבחנה מאוד ברורה ביניהן

נחום יהושע:  אבל רוב העמדות הציבוריות דווקא נמצאות במקרקעין פרטי, בקניונים וכד'

נחום יהושע:  לכן,  אנחנו נפספס חלק משמעותי מתוך סך כל העמדות, ואפילו את הרוב, אם אנחנו לא נרחיב את החקיקה הזו

נחום יהושע:       אני חושב שאנחנו, יחד עם משרד התחבורה, או משרד התחבורה יחד איתנו, כי הם המובילים, נוכל להביא משהו מגובש שנותן מענה לכל הדברים, ואני מאוד מקווה, בזמן קצר

דן אילוז: מה זה "קצר"?     

נחום יהושע: אני חושב שזה משרד התחבורה

דן אילוז: הוא התחמק מהתשובה, אבל אולי אתה לא תתחמק

קריאה: אני חושב שעד אחרי הפגרה

ארז מלול: תיקחו, באמת, את טובת האזרחים מול עיניכם

ארז מלול:  נתנו לידידי אברהם בצלאל רכב חשמלי כפיילוט, אבל בגלל הסיבה הזו הוא החזיר את החשמלי

ארז מלול:  הוא החליף

ארז מלול:  מי הפסיד פה? גם הוא הפסיד אוטו טוב, וגם הירוק

ארז מלול:  הינה, חזר לדלק

אברהם בצלאל: אגיד לכם את האמת, אתה יכול להגיע למקום, ופתאום אתה רואה רכב חונה, ואתה מגיע למקום שני, וההוא רק עוד 40 דקות מסיים, ומי יודע אם הוא ייצא בכלל בזמן

אברהם בצלאל:  הבעיה האמיתית בסוף היא שחסרים מקומות הטענה

אברהם בצלאל:  זה פשוט כלום

אברהם בצלאל:  תחשבו על כמות הרכבים, שברוך השם גדלה, לעומת מקומות הטעינה שישנם

ארז מלול: יש פה בעיה

ארז מלול:  אם זו לא היתה בעיה, אז ניקח את הזמן

ארז מלול:  אני הקרדיט שלי קיבלתי, אבל הציבור זועק פה

דן אילוז: חודש עבודה

דן אילוז:  האם זה אפשרי?     

דוד מור: אני חושב שזה לא יהיה רציני שאנחנו נתחייב ללוחות זמנים בפני הוועדה בשלב הזמן, כיוון שאנחנו כרגע בחנו את ההצעה, ואנחנו נמצאים בגיבוש של התיקון שאנחנו מציעים

דוד מור:  אבל כבר בבחינה הראשונית כן עלו רעיונות, שבתיאום יכולים להביא, לדעתי, לתוצאה טובה יותר עבור הציבור, שיש בה גם מה שמבקש חבר הכנסת מלול

דוד מור:  אנחנו חושבים ששווה לעשות עוד איזשהו הליך של תיאום משותף עם נציגי המשרדים

ארז מלול: אני והצוות שלי עומדים לרשותכם, אבל בוא

דן אילוז: אנחנו מבינים את זה שאתה לא רוצה להתחייב, וגם אני מבין את זה

דן אילוז:  אבל תבוא עם - - -     

סימון מושיאשוילי: אני חושב שחודש ימים זה מעט

סימון מושיאשוילי:  אנחנו גם בקיץ

סימון מושיאשוילי:  עד אחרי הפגרה

דן אילוז: עד אחרי הפגרה

דן אילוז:  אבל אני אומר שאולי בעוד חודש לעדכן

דן אילוז:  אתם עובדים בפגרה?     

עידית חנוכה: אנחנו עובדים, אבל - - -     

דן אילוז: לא, לקבל עדכון אפילו כתוב או משהו כזה

ארז מלול: איפה זה עומד, הם יגבשו, אנחנו בהתקדמויות – לדווח

דן אילוז: אל תפחד

דן אילוז:  לא מצפים לתוצאות סופיות בעוד חודש

דן אילוז:  עד סוף הפגרה, אבל שנדע שיש תזוזה ושאנחנו מתקדמים

ורד קירו-זילברמן: אני והייעוץ המשפטי של הוועדה, בקשר עם המשרדים

ורד קירו-זילברמן:  אנחנו ישבנו איתם ארוכות על מנת לדון

ורד קירו-זילברמן:  אני חושבת שפה, באמת, יש הסכמה של כל היושבים מסביב על השולחן

ורד קירו-זילברמן:  יכול להיות שיצטרכו פה גם חקיקה ראשית, גם תקנות

ורד קירו-זילברמן:  אנחנו על זה

ורד קירו-זילברמן:  המצוקה ברורה

ורד קירו-זילברמן:  נראה לי שתחימה בזמן של עד אחרי הפגרה יכולה להביא איזושהי התקדמות

ורד קירו-זילברמן:  ואנחנו גם על זה

ורד קירו-זילברמן:  כלומר, אני, אישית, אהיה מעורבת

ארז מלול: ורד, תודה רבה, וכל הכבוד לך

ורד קירו-זילברמן: וכמובן כמובן תוך שיתוף מלא של המציע

ארז מלול: ודאי

ארז מלול:  אני עומד לרשותכם 24/7

דן אילוז: 	אבל בואו נשמע את המשרדים האחרים

דן אילוז:  אולי גם להם יש הסתייגויות

דן אילוז:  משרד המשפטים

אילת פלדמן: ראשית, אני אגיד כמו חבריי שהממשלה תומכת

אילת פלדמן:  אין ספק, זו מטרה חשובה

אילת פלדמן:  לא בכדי משרד התחבורה התחיל לקדם תקנות, והממשלה גם הטילה על משרד התחבורה לקדם את הנושא הזה

אילת פלדמן:  אין מחלוקת על חשיבות הנושא

אילת פלדמן:       כמו שציינו עמיתיי ממשרד התחבורה וממשרד האנרגיה, יש פה, באמת, סוגיות שצריך לחשוב עליהן

אילת פלדמן:  חלקן עלו

אילת פלדמן:  אני רוצה להביא את הזווית המשפטית בהקשרים שלנו

אילת פלדמן:  דיברנו על כך שיש סמכות לרשויות התמרור להציב את התמרורים ולהגדיר חניות מסוימות כעמדות טעינה

אילת פלדמן:  הסוגיה שצריך להשלים אותה, כפי שאמר גם משרד התחבורה, היא הנושא של קביעת עבירה על איסור חניה, ובכך מטפלות גם התקנות של משרד התחבורה וגם הצעת החוק

אילת פלדמן:       היה פה אולי איזשהו בלבול בין סמכות לקבוע חניות כאלה לבין חובה לקבוע חניות כאלה

אילת פלדמן:  הצעת החוק, כפי שהונחה בפני הכנסת, מדברת על סמכות, וזה, כפי שנאמר, יש

אילת פלדמן:  לא אחזור על הדברים שנאמרו כאן על ההגדרה של רכב חשמלי, שצריכה להיות מותאמת

אילת פלדמן:  צריך לבחון את ההשלכות של ההגדרה הזו בחקיקה ראשית על דברי חקיקה אחרים

אילת פלדמן:  לכל הפחות על פקודת התעבורה ותקנות התעבורה

אילת פלדמן:       שני נושאים חשובים, שיש להם היבטי אכיפה מאוד רלוונטיים, הם הנושאים שעלו כאן: האחד הוא נושא האיסור על רכב חשמלי שלא בזמן טעינה

אילת פלדמן:  יש פה היבטי אכיפה יישומיים, פרקטיים

אילת פלדמן:  בהקשר הזה צריך גם לשמוע את הרשויות האוכפות, רשויות המקומיות, משרד הפנים, משטרה

אילת פלדמן:  לפחות ברמה העקרונית, איך פקח שמגיע יודע שאכן הרכב מצוי בטעינה

אילת פלדמן:  בהקשר הזה גם עלה ממשרד האנרגיה הנושא של טעינה ארוכה

אילת פלדמן:  יכול להיות שצריכה להיות איזושהי דיפרנציאציה מבחינת השעות

אילת פלדמן:  גמישות כזו היא גמישות שתקנות יכולות לאפשר

אילת פלדמן:  תקנות אולי אפילו בתמרור עצמו

אילת פלדמן:  זה עוד סוגיה שצריך לחשוב עליה

אילת פלדמן:  והנושא של חניות במקומות פרטיים או סמי ציבוריים, כמו שהם נקראו כאן, מעורר, באמת, שאלה של סמכויות אכיפה, כי אנחנו מדברים כאן על כניסה של פקח של רשות מקומית לתוך תחום פרטי

אילת פלדמן:  הנושא הזה הוא לא חלק מהצעת החוק כרגע

אילת פלדמן:  אנחנו מבינים את הצורך

אילת פלדמן:  הדבר הזה צריך להיבחן, ובמסגרת הממשלתית אנחנו נבחן את הנושא ואת ההתאמה של הנושא הזה

אילת פלדמן:  אנחנו ערים להסדר המקביל שיש לגבי חניות נכים

אילת פלדמן:  כל הדבר הזה ייבחן במסגרת גיבוש העמדה הממשלתית

דן אילוז: זאת אומרת, אתם כבר עובדים על זה ביחד, נכון? בסדר

דן אילוז:      משרד הפנים, בבקשה

בת אל בן-עזרא: בת אל בן-עזרא, משרד הפנים

בת אל בן-עזרא:  אין לי הרבה להוסיף

בת אל בן-עזרא:  אני רק אחדד את זה שכבר היום יש לרשות מקומית סמכות לעשות את זה, והן עושות את זה במסגרת חוקי עזר

בת אל בן-עזרא:  עלתה פה איזושהי הערה שצריך להרחיב את זה

בת אל בן-עזרא:  רשויות מקומיות לא אוכפות במרחב פרטי

בת אל בן-עזרא:  וגם קניונים – אני נזהרת, אני לא יודעת, אבל אני לא חושבת שהן אוכפות את זה בקניונים

בת אל בן-עזרא:  זה דבר שצריך לבחון אותו

סימון מושיאשוילי: אני לא חושב שיש לרשויות סמכות לאכוף בקניונים

דן אילוז: על זה דיברו

דן אילוז:  אשמח אם מישהו יודע אם יש תקדים לדבר כזה

דן אילוז:  זו באמת שאלה

דן אילוז:  חניות נכים לא אוכפים

אילת פלדמן: אני לא יודעת לומר מה קורה בפועל

דן אילוז: האם אפשר לפי חוק?      

אברהם בצלאל: אם בעל קניון מזמין עכשיו משטרה כי מישהו חנה בחנית נכים, אני מאמין שמישהו כן אוכף את זה

אברהם בצלאל:  אבל אני לא חושב שנכנסים במישור העקרוני

אברהם בצלאל:  במישור העקרוני זה כמו שיש את החוק שאם רכב חוסם אותך ואתה מזמין משטרה, היא יכולה לבוא ולתת דוח לרכב שחסם אותך בחניה, או כל מיני דברים שכאלו

אברהם בצלאל:  אני מאמין שגם כזה דבר, אבל לא נראה לי

אברהם בצלאל:  הייתי סגן ראש עיריית ירושלים

אברהם בצלאל:  אני לא זוכר שעירייה עשתה אכיפה במקומות פרטיים

אילת פלדמן: אני מניח שזה אולי גם תלוי בחוקי העזר הקונקרטיים

אילת פלדמן:  כלומר, צריך שיהיה חוק עזר שיקבע

דן אילוז: זה משהו שכדאי שתבדקו גם בעבודה

דן אילוז:  היא צודקת

אילת פלדמן: בעיקרון, יש בפקודת התעבורה סמכות עקרונית של פקח של רשות מקומית, בהקשר של חנית נכים בלבד, לא איסורי חניה כללים, רק חניית נכים, עם גדרים כמובן

אילת פלדמן:  אבל, להבנתי, לפחות איך שאני קוראת את הסעיף, זה באמת תלוי בשאלה אם יש חוק עזר שמתייחס לזה

אילת פלדמן:  אבל זו עוד סוגיה

אילת פלדמן:  אני יכולה לומר שהסוגיה הזו עלתה אתמול לראשונה, ולכן אני לא יכולה להתייחס אליה בצורה רצינית

ורד קירו-זילברמן: אדוני, אני רוצה לציין שאחת הפניות שקיבלנו היתה מארגון נגישות ישראל

ורד קירו-זילברמן:  הם דיברו על הצורך להקצות מקומות חניה לנכים עם רכב חשמלי

ורד קירו-זילברמן:  עלתה פה, באמת, הסוגיה של איך מקצים, ומי מקצה, ובאיזה יחסים

ורד קירו-זילברמן:  כלומר, זה נעשה מאוד מאוד מורכב

ורד קירו-זילברמן:  אבל זו עוד סוגיה שנצטרך להתייחס אליה בהמשך

דן אילוז: בסדר

דן אילוז:      מי כבודו?     

חסיה דרורי: עמיחי דרורי, היחידה הכלכלית, מרכז השלטון המקומי

חסיה דרורי:  אתייחס באופן רחב יותר, ואז לשאלה של האכיפה בסמי ציבורי

חסיה דרורי:  אנחנו, במרכז השלטון המקומי, תומכים בחוק הזה

חסיה דרורי:  אנחנו חושבים שהוא נכון וראוי

חסיה דרורי:  ביצענו אפילו פניות בעבר למנכ"לית התחבורה היוצאת, הקודמת, וגם למנכ"ל הנוכחי

חסיה דרורי:  בשבועות האחרונים פנייה חוזרת בנושא

חסיה דרורי:  אנחנו חושבים שהבהירות בנושא הסימונים, אכיפה, חייבת להיות מוסדרת לטובת הציבור

חסיה דרורי:  זה חוק ירוק פר סה

חסיה דרורי:       בהקשר לנאמר שיהיה צוות בין-משרדי תחבורה-אנרגיה שידון בנושא - החניות נמצאות היום בתחומי הרשויות המקומיות, אז אני מבקש, ואני חושב שזה חשוב, שאנחנו נהיה גם שותפים להתייעצות הזו

חסיה דרורי:  זה נושא שחשוב לנו

דן אילוז: זו בקשה חשובה

דן אילוז:  אני מקווה שבאמת ישתפו אותם

חסיה דרורי: תודה

חסיה דרורי:  לגבי נושא אכיפה בסמי ציבורי – כמו שציינה נציגת משרד המשפטים, אם אינני טועה, יש, באמת, אכיפה של - - -

חסיה דרורי:  זה נושא שצריך עיון

חסיה דרורי:  הרשויות המקומיות, אכן, אוכפות במקרה של חניות נכים וכד', אבל הרחבה לתחומים נוספים כן מצריכה בחינה

חסיה דרורי:  כאשר אנחנו ציינו שאנחנו תומכים – זה בהתייחסות למרחב הציבורי

חסיה דרורי:  נקודה נוספת, מעבר למה שנאמר, אנחנו חושבים שצריך ליצור מדיניות אחידה גם של סימון כדי שתושב לא יעבור מגבעתיים לרמת גן, ובגבעתיים הסימון של רכב חשמלי יהיה ירוק-לבן, וברמת גן זה יהיה צהוב-לבן, ואחר כך הוא יעבור לתל אביב ושם זה יהיה ורוד-לבן

חסיה דרורי:  צריכה להיות מדיניות אחודה בנושא

חסיה דרורי:  יש ניירות עמדה שהעברנו לחבר הכנסת מלול בנושא, וכנ"ל גם למשרד התחבורה

חסיה דרורי:  לסיכום, אחידות בסימון, אחידות בתמרור, תמיכה באכיפה, שותפות בצוות

חסיה דרורי:  תודה

דן אילוז: בסדר

דן אילוז:  נציג המשרד לביטחון לאומי, האם יש לך משהו להוסיף?     

אמיר ליפשיץ: יש לי כמה הערות קטנות להוסיף

אמיר ליפשיץ:  שלום, אדוני היושב-ראש

אמיר ליפשיץ:  שמי אמיר

אמיר ליפשיץ:  אני ראש חוליית ייעוץ וחקיקה באגף התנועה

אמיר ליפשיץ:  כעיקרון, המשטרה ממקדת את הפעילות שלה בעבירות מסכנות חיים, בעבירות של בריונות דרך, ולא בעבירות חניה

אמיר ליפשיץ:  ולכן, מיקוד האכיפה בתחום הזה שמור, בראש ובראשונה, לרשויות המקומיות

אמיר ליפשיץ:  חייב להיות ברור שהמשטרה לא תצא במבצעי אכיפה של חניות ברכבים כאלו בעניין טעינה

אמיר ליפשיץ:       עניין נוסף שחשוב לנו להעיר בעניין האכיפה זה בדיוק מה שאמר חברנו מהשלטון לעניין הסימון

אמיר ליפשיץ:  כי הסמכות לאכוף קיימת לכל שוטר

אמיר ליפשיץ:  אבל כדי שתהיה אכיפה יעילה וטובה, הסימון חייב להיות ברור

אמיר ליפשיץ:  המשטרה היא לא רשות תמרור

אמיר ליפשיץ:  היא לא מוסמכת לסמן

אמיר ליפשיץ:  אנחנו מבקשים ממי שמוסמך לסמן שהסימון יהיה סימון ברור, אחיד ברמה הארצית, ככל הניתן, כדי שאם שוטר יחליט לאכוף, בסופו של דבר, לא ייתקל בשום בעיה משפטית

דן אילוז: מי מוסמך לסימונים?     

אמיר ליפשיץ: רשויות התמרור

אמיר ליפשיץ:  רשויות התמרור המקומיות, רשות תמרור בכל רשות ורשות

דן אילוז: איך עושים משהו ארצי? זו באמת שאלה טובה

אמיר ליפשיץ: צריך להסדיר את זה בחוק

חסיה דרורי: פקודת התעבורה

חסיה דרורי:  להבנתי, בשביל זה צריך את אישור משרד התחבורה

אלה פונאמרוב: ברשותכם, אני יכולה להתייחס

אלה פונאמרוב:  קודם כול, לחניה אין סימון מסוים וספציפי שמוגדר בלוח תמרורים

אלה פונאמרוב:  אבל יש לנו תמרורים

אלה פונאמרוב:  לכן, כל רשות שמסתכלת על לוח התמרורים, יודעת באיזה תמרורים היא צריכה להשתמש

אלה פונאמרוב:  אין סימון ספציפי למקומות חניה, וגם החוק לא מאפשר לסמן משהו על דעת עצמם

אלה פונאמרוב:  לכן, אנחנו לא מאשרים את הסימון לחניות

אלה פונאמרוב:  יש לנו סימון לנת"צים, יש לנו סימון לשבילי אופניים, יש לנו סימון לתחבורה ציבורית

אלה פונאמרוב:  אין סימון לחניות

אלה פונאמרוב:  הסימון היחיד שיש הוא חניה לנכים, שנתמך על ידי תמרור 437, שגם נמצא בלוח התמרורים

אלה פונאמרוב:  כל האמצעים שניתן להשתמש בהם נמצאים בלוח התמרורים

אלה פונאמרוב:  לכן, להגיד שצריך להיות איזשהו סימון ספציפי, מיוחד - אין צורך בזה

חסיה דרורי: ברשותך, אנחנו מכירים

חסיה דרורי:  להבנתנו, תמרור 439 מאפשר נוסח רחב יותר

חסיה דרורי:  אנחנו חושבים שכן צריך לייחד, היות ומדובר בתופעה שרק תלך ותתרחב

חסיה דרורי:  לטעמנו, אין טעם לטמון את הראש בחול

חסיה דרורי:  אנחנו כן חושבים שצריך להיות נוסח מומלץ לתמרור ברור בשימוש לחניות ברכבים חשמליים

חסיה דרורי:  אפשר להשתמש בנוסח הפתוח שיש ב-439, אבל, להבנתנו, כדאי לקבוע תמרור ייעודי שיוצב בסמוך לחניות האלה

אלה פונאמרוב: אני לא מתווכחת, אני רק אומרת שקיימים אמצעים שכן ניתן להשתמש בהם

אלה פונאמרוב:  תמרור 439 מיועד למקרים שאין בהם את התמרור בלוח התמרורים

אלה פונאמרוב:  לכן, אם אנחנו נתחיל עכשיו להשתמש בתמרור 439, אז כל הרשויות, כפי שאתה מציין, - - -      

דן אילוז: אני מציע שתנהלו יחד שיחה

דן אילוז:  זה נשמע שאתם כאילו תגיעו להסכמה

דן אילוז:  זה פשוט עניין טכני שאתם צריכים לסגור ביניכם

אלה פונאמרוב: זה עניין מקצועי בעניין

דן אילוז: אדוני, האם אתה רוצה להמשיך? סליחה, קטענו אותך

אמיר ליפשיץ: לא, אדוני היושב

אמיר ליפשיץ:  ככל שיהיה לנו סימון ברור של איסור, יהיה לנו קל לאכוף

אמיר ליפשיץ:  לא חייב להיות סימון של היתר

אמיר ליפשיץ:  אנחנו התכוונו לסימון של האיסור

אמיר ליפשיץ:  ככל שיש תמרורים שנותנים מענה ברור שיעמדו במבחן המשפטי בבית המשפט ככל שהשוטרים יאכפו, אנחנו - - -

אמיר ליפשיץ:  אין לי הערות נוספות

אמיר ליפשיץ:  תודה רבה

דן אילוז: תודה רבה

דן אילוז:  האם יש מישהו אחר שרוצה להתייחס? חברי כנסת? ארז לא פה?     

אברהם בצלאל: הדיון הוא חשוב

אברהם בצלאל:  אני שמח שדנו בו

אברהם בצלאל:  אני רוצה להודות פה לעו"ד ורד, שקיימה דיון עם כל המשרדים

דן אילוז: וליושב ראש המופלא, שפעם ראשונה מנהל

אברהם בצלאל: רגע, רגע

אברהם בצלאל:  אומרים תמיד בסוף את הדובדבן שבקצפת

אברהם בצלאל:  קודם בונים אחד על השני

אברהם בצלאל:  ידידי דן מנהל, באמת, הרבה הרבה דברים בצורה רצינית, וגם את הדיון הזה

אברהם בצלאל:  אתה יודע, לפעמים אדם מגיש חוק לאחר שהוא חשב על הנושא  בלילה, או בגלל שמישהו ניגש אליו ואמר לו שהוא נתקל בתופעה מסוימת, והוא מבקש ממנו לעשות חוק, ולכן הוא מגיש את ההצעה

אברהם בצלאל:  המשרדים יושבים, ופתאום העלו פה כול כך הרבה נושאים חשובים ובעיות שקורות תוך כדי

אברהם בצלאל:  אני חושב שכל נושא שהעליתם פה הוא חשוב מאוד, ובאמת חשוב לעשות את זה בצורה הכי טובה, בצורה מיטבית

אברהם בצלאל:  צריך לעגן בחוק הזה את הכול ביחד

אברהם בצלאל:  לא בצורה חלקית

אברהם בצלאל:  אני כן חושב שצריך לתת לזה זמן ולעשות זאת בצורה מסודרת

אברהם בצלאל:  אני מודה על הדיון הזה, ומקווה שהחוק הזה - - -

אברהם בצלאל:  אבל באמת בקשה קטנה: שלא ניפגש כאן עוד שנה ונגיד: מה עם החוק הזה? בואו נקדם את זה

קריאה: זה לא יקרה

אברהם בצלאל: אם אתם שמים לב, אנחנו אנשים צעירים בעלי רוח צעירה

אברהם בצלאל:  יש לנו רצון אחד והוא לחוקק חוקים שבאמת מטיבים עם האזרח ועם התושבים

אברהם בצלאל:  זה לא חוקים של כסף

אברהם בצלאל:  לזה באנו, בשביל זה נשלחנו

אברהם בצלאל:  עם כל העומס במשרדים, אני מבקש שתיתנו קצת תשומת לב לחוקים האלה ושתעזרו לקדם אותם

אברהם בצלאל:      אני רוצה, באמת, להודות לידידי ארז מלול על היוזמה בהגשת החוק הזה

אברהם בצלאל:  לפני חצי שעה הוא סיים עוד דיון בעוד הצעת חוק שלו

אברהם בצלאל:  הוא רץ פה כל יום מוועדה לוועדה על מנת לקדם את החוקים שלו

אברהם בצלאל:  בסוף זה מטיב עם אזרחי מדינת ישראל

אברהם בצלאל:  תודה רבה

דן אילוז: חבר הכנסת מלול, אתה רוצה להגיד משהו?     

ארז מלול: לא

ארז מלול:  לדעתי, מה שאמר ידיד אברהם – בסדר, מעולה

ארז מלול:  הוא אומר את הדברים באמת, ומהלב

ארז מלול:  אם לא נתחום בזמן, אז חבל

ארז מלול:  זו תהיה ברכה לבטלה, והאזרח ימשיך לסבול

ארז מלול:  אני חוזר ומבקש, וגם מתחנן, בואו נתחום את זה בזמן

ארז מלול:  נתכנס לזמן הזה

ארז מלול:  זו לא התחייבות

ארז מלול:  אם תהיה חריגה – אף אחד לא ילך לבית דין בגללה

ארז מלול:  אבל ברגע שאתה תוחם, אתה יודע את חשיבות העניין ואתה מתאים את עצמך לזמן הזה, כמו בכל דבר

דן אילוז: אנחנו, כוועדה, נבקש עדכון

ארז מלול: בדיוק

ארז מלול:  אבל שכן יתחמו את זה

ארז מלול:  אמרנו חודשיים

דן אילוז: תנו עדכון בתחילת ספטמבר, ואז – כאילו אחרי הפגרה

ארז מלול: תחילת ספטמבר עדכון – כן

דן אילוז: עדכון כתוב דרכך, נכון?     

ורד קירו-זילברמן: לא, להגיש לוועדה

דן אילוז: להגיש לוועדה עדכון מה המצב, ואחרי הפגרה אנחנו נבקש ישיבה נוספת, ובישיבה הזו כבר נשמח לסיכומים

דן אילוז:  בסדר?      

ארז מלול: בסדר

ארז מלול:  אני מתחייב שאני עומד לרשותכם לכל שאלה

ארז מלול:  אדוני היושב-ראש, תודה לך על ניהול הישיבה בצורה מיטבית ומקצועית

דן אילוז: 	האם צריך לסכם או משהו כזה?     

ורד קירו-זילברמן: זה הסיכום פחות או יותר

דן אילוז: בסדר, זה הסיכום

ארז מלול: בסדר גמור

ארז מלול:  מעולה

ארז מלול:  תודה רבה

דן אילוז: תודה

דן אילוז:  הישיבה נעולה